Ek Wou Nie Hieroor Blok Nie, Maar Ek Gaan! – hier "blok" ek!
Ek Wou Nie Hieroor Blok Nie, Maar Ek Gaan!
​Dit is vroegoggend en my foon kondig aan, moekie verjaar…
En ek verlang…
Ek verlang want MY onvoorwaardelik is nie meer met my nie.
Ek verlang want MY oor is nie meer nie.
Ek verlang want MY net saam in stilte is weg, te gou, te skielik.
Dit is vroegoggend en met ‘n hart wat verlang staan ek maar op, al te bewus dat dit die 2de jaar is wat ek nie DIE OPROEP gaan maak nie.
En ek verlang met ‘n ongekende seer hier diep binne my.
Hoe is dit dat kinders somtyds goed so as vanselfsprekend kan vat? Eerder gekies het om die goeie mis te kyk en net die kamtige sleg te omarm? Ek verlang.
By die werk gekom kry ek ‘n oproep, dit is pa en pa sê, “jy is seker nie eens bewus dat dit vandag jou ma se verjaarsdag sou wees nie?” Nee pa, ek is maar al te bewus, van lank voor almal nog op was vanmore was die verlange soos ‘n brandende vuur binne my hart.
Maar wat wil pa hê? Moet ek haar bel? Ek kan nie, die hemele weet ek kan nie!!! Wat soek pa so vroeg met my? “Ek sê maar net ma verjaar!” En ek antwoord hom, “happy birthday to you, happy birthday dear ma….” Is pa nou tevrede?
En ek verlang nogsteeds, en veral juis omdat ek als as so vanselfsprekend gemaak het. En die “miss you like crazy” wil net nie draagliker raak nie… in elk geval nie nou-al nie.
Ma sou vandag verjaar het pa xxx en ek weet dit, want ek voel dit in my hart sonder dat iemand my moet sê!
8 thoughts on “Ek Wou Nie Hieroor Blok Nie, Maar Ek Gaan!”
Januarie 25, 2017 at 9:07 nm
Baie sterkte en liefde. Ek mis my ma elke dag 😣
Januarie 25, 2017 at 9:15 nm
En dit raak net nie minder nie – net draagliker omdat die pyn in mens se hart gebêre word, en nie so ontbloot in jou oë lê nie.
Januarie 25, 2017 at 11:32 nm
Sterkte. Ook vir jou pa xx
Januarie 26, 2017 at 5:06 vm
Ja, ek voel jammer vir hom, al ons kinders is darem betrokke by hom.
Januarie 26, 2017 at 5:08 vm
Ek weet julle sal wees xx
Januarie 26, 2017 at 7:12 vm
Ai. Baie sterkte en sommer ‘n vet blogdruk
Januarie 26, 2017 at 11:19 vm
Ek het niks om jou te bied nie, want woorde help nie. Sterkte met jou dag, mag God self vir jou ñ sagte drukkie kom gee, Elanè.
Januarie 30, 2017 at 7:50 vm
Niks vul ooit die leemte van ‘n mams nie. Ek traan sommer as ek jou stukkie lees en dis reeds 15jr wat ek my mams nie kan bel nie, maar ek beaam een van die kommentare hierbo – mens bêre later die pyn in jou hart. Voel bitter jammer vir jou pa ook ….sal mens ooit hul pyn verstaan? Sterkte vir jou.